അഫ്ഗാന് ഭരണം താലിബാന് പിടിച്ചെടുത്തതിന് പിന്നാലെ ആഘോഷിച്ച് അല് ഖ്വായിദ ന്യൂഡല്ഹി: അഫ്ഗാനിസ്താന്റെ ഭരണം പിടിച്ചെടുത്ത താലിബാനെ അഭിനന്ദിച്ച് അല്ഖ്വായ്ദ ഭീകരഗ്രൂപ്പുകള്. അല് ഖ്വായിദയുടെ യെമന് ഘടകമാണ് അഭിനന്ദനം അറിയിച്ച് എത്തിയത്. ശരിയത്ത് നിയമം നടപ്പാക്കാനുള്ള ധീരമായ പ്രവര്ത്തനമാണിത്. ജിഹാദിന് വേണ്ടിയുള്ള പോരാട്ടം വിജയമായാണ് കാണുന്നത്. അധിനിവേശക്കാരെ പുറത്താക്കാനുള്ള പോരാട്ടമാണിതെന്നും അല് ഖ്വായ്ദ യെമന് യൂണിറ്റ് പ്രസ്താവനയില് പറഞ്ഞു. ജനാധിപത്യം സ്ഥാപിക്കാനുള്ള സമാധാനപരമായ സമീപനമായിട്ടാണ് ഇതിനെ കാണുന്നതെന്നും പ്രസ്താവനയില് പറയുന്നു. വിദേശമാദ്ധ്യമങ്ങള്ക്ക് ഉള്പ്പെടെ പ്രവര്ത്തിക്കാമെന്നും സ്ത്രീസ്വാതന്ത്ര്യം സംരക്ഷിക്കുമെന്നും പരസ്യമായി താലിബാന് പ്രഖ്യാപിച്ചിട്ടുണ്ട്. എന്നാല് രാജ്യത്ത് ജനാധിപത്യത്തിന് സ്ഥാനമുണ്ടാകില്ലെന്നും ശരീയത്ത് നിയമം മാത്രമായിരിക്കും നടപ്പാക്കുകയെന്നുമാണ് താലിബാന് നേതാക്കള് അറിയിക്കുന്നത്. ആഗോള അടിസ്ഥാനത്തില് അല് ഖ്വായിദയുടെ ഏറ്റവും അപകടകരമായ ബ്രാഞ്ചാണ് യെമന്. 2001 സെപ്തംബര് 11നാണ് യുഎസ് ആക്രമണത്തിലൂടെ അഫ്ഗാന് മുകളിലുള്ള താലിബാന്റെ നിയന്ത്രണം നഷ്ടമാകുന്നത്. അന്ന് നടന്ന ആക്രമത്തിന് ശേഷം യെമന് നേരെയും യുഎസ് സൈന്യം ആക്രമണം നടത്തിയിരുന്നു. ഖുറാനിലേയും ഹദീസുകളിലേയും മത നിയമങ്ങള് സംഗ്രഹിച്ചുണ്ടാക്കിയവയാണ് ശരിയത്ത് നിയമങ്ങള്. കുടുംബവുമായി ബന്ധപ്പെട്ട വിഷയങ്ങളിലാണ് പ്രധാനമായും ശരിയത്ത് നിയമം നടപ്പാക്കുന്നത്. ശരിയത്ത് നിയമം എത്രത്തോളം കടുത്ത രീതിയില് നടപ്പാക്കണമെന്നത് സംബന്ധിച്ച് മുസ്ലീം മത പണ്ഡിതര്ക്കിടയിലും തര്ക്കങ്ങള് നിലനില്ക്കുന്നുണ്ട്.